**Զոուի Քլեր Դեշանել** (անգլ.՝ Zooey Claire Deschanel, հունվարի 17, 1980(1980-01-17), Լոս Անջելես, Կալիֆոռնիա, ԱՄՆ), ամերիկացի դերասանուհի և երգչուհի։ Դեշանելը կինոյում դեբյուտ է ունեցել 1999 թվականին «Բժիշկ Մամֆորդ» ֆիլմում խաղացած դերով, որին հաջորդել է Քեմերոն Քրոուի «Գրեթե հայտնի» (2000) կիսաինքնակենսագրական երաժշտական դրամայում խաղացած Անիտա Միլերի դերը։ Շուտով Զոուին հայտնի է դարձել իր երկրորդական պլանի դերերով այնպիսի ֆիլմերում, ինչպիսիք են «Լավ աղջիկ» (2002), «Էլֆ» (2003), «Սեր և այլ անախորժություններ» (2006), «Կամուրջ դեպի Տերաբիթիա»(2007), «Երևույթ» (2008) ֆիլմերը։ Այս ֆիլմերից հետո նա սկսել է ստանալ գլխավոր դերեր, այդ թվում «Միշտ ասա «Այո»» (2008) և «Ամռան 500 օր» (2009) ֆիլմերում։ 2011-2015 թվականներին Fox հեռուստաալիքի «Նորեկ» հեռուստասերիալում Դեշանելը խաղացել է Ջեսիկա Դեյի դերը։

2001 թվականից սկսած մի քանի տարի Դեշանելը իր դերասանուհի ընկերուհու՝ Սամանտա Շելթոնի հետ կատարել է ջազ-կաբարեի «If All the Stars Were Pretty Babies» համարը։ Նա նվագում է ստեղնաշարային և հարվածային գործիքներ, բանջո և ուկուլելե։ 2006 թվականին She & Him կեղծանվամբ Դեշանելն ու Մեթ Ուորդը դուետով ձայնագրել են իրենց դեբյուտային *Volume One* ալբոմը, որը թողարկվել է 2008 թվականի մարտին։ Նրանց երկրորդ *Volume Two* ալբոմը թողարկվել է 2010 թվականի մարտին։ 2011 թվականին նրանք թողարկել են *A Very She & Him Christmas* ամանորյա ալբոմը, իսկ 2013 թվականին՝ *Volume 3* ալբոմը։ Բացի դրանից, Դեշանելը հաճախ է երգում իր ֆիլմերում։

Վաղ տարիներ
-----------

Զոուի Դեշանելը ծնվել է 1980 թվականին Լոս Անջելեսում՝ «Օսկար» մրցանակի առաջադրված օպերատոր և ռեժիսոր Քալեբ Դեշանելի և դերասանուհի Մերի Ջո Դեշանելի ընտանիքում (նկարահանվել է «Թվին Փիքս» հեռուստասերիալում)։ Նրա հորական պապը եղել է Ուլենի ֆրանսիացի․ նա ունի նաև շվեցարական, հոլանդական, անգլիական, իռլանդական և այլ արմատներ։ Զոուին դաստիարակվել է որպես կաթոլիկ։ Նրան անվանել են ի պատիվ Ջերոմ Դեյվիդ Սելինջերի «Ֆրենի և Զոուի» (1961) պատմվածքի հերոսուհու։ Զոուիի ավագ քույրը՝ Էմիլի Դեշանելը, նույնպես դերասանուհի է և նկարահանվել է «Ոսկորներ» հեռուստասերիալում։

Դեշանելն ապրել է Լոս Անջելեսում, բայց մանկության մեծ մասն անցկացրել է ուղևորությունների մեջ, քանի որ նրա հայրը ֆիլմեր էր նկարահանում բնության գրկում։ Ավելի ուշ նա ասել է, որ «ատել է բոլոր ուղևորությունները․․․ Ես հիմա շատ ուրախ եմ, որ ունեմ փորձ, բայց այդ ժամանակ ես ինձ դժբախտ էի զգում Լոս Անջելեսի ընկերների հետ բաժանման և այնպիսի վայրեր տեղափոխվելու համար, որտեղ չկար իմ սիրած սնունդը և սովորական իրեր»։ Նա սովորել է Սանտա Մոնիկայի (Կալիֆոռնիա) մասնավոր նախապատրաստական դպրոցում, որտեղ ծաոթացել է ապագա գործընկերների՝ Ջեյք Ջիլենհոլի և Քեյթ Հադսոնի հետ։ Դպրոցում զբաղվել է երգեցողությամբ՝ պլանավորելով շաունակել կարիերան երաժշտական թատրոնում։ Զոուին ընդունվել է Հյուսիսարևմտյան համալսարան, բայց ինը ամիս անց լքել է այն հանուն կինոկարիերայի։

Կարիերա
-------

### Կինո

Դեշանելը հյուրային դեր է խաղացել «Վերոնիկայի սալոնը» (1998) հեռուստասերիալում, ինչից հետո 1999 թվականին դեբյուտ է ունեցել կինոյում՝ Լոուրենս Կեզդանի «Բժիշկ Մամֆորդ» կատակերգությունում։ Ավելի ուշ միևնույն տարում նա նկարահանվել է (չի երգել) The Offspring խմբի «She’s Got Issues» տեսահոլովակում։ Իր երկրորդ ֆիլմում՝ Քեմերոն Քրոուի «Գրեթե հայտնի» (2000) կիսաինքնակենսագրական երաժշտական դրամայում, Դեշանելը խաղացել է Անիտա Միլերի՝ գլխավոր հերոսի պրոբլեմատիկ ավագ քրոջ դերը։ Ֆիլմն արժանացել է քննադատների հավանությանը, բայց չի ունեցել դրամարկղային հաջողություն։ Նա նաև կատարել է Ջիմի Ֆելոնի ընկերուհու դերը վերջինիս «Idiot Boyfriend» տեսահոլովակում։

Դեշանելը խաղացել է երկրորդական դերեր այնպիսի ֆիլմերում, ինչպիսիք են «Մոլագար» (2001) (Դոն Չիդլի և Ջոզեֆ Գորդոն-Լևիթի հետ), «Լավ աղջիկ» (2002) (Ջենիֆեր Էնիսթոնի և Ջեյք Ջիլենհոլի հետ), «Լքվածը» (2002) (Քեյթի Հոլմսի և Բենջամին Բրեթի հետ), «Մեծ անախորժություններ» (2002) (Թիմ Ալենի և Ռենե Ռուսսոյի հետ) ֆիլմերը։ 2002 թվականին վերջին The New York Times հրատարակչությունը գրել է Դեշանելի մասին որպես «ամենապահանջված երիտասարդ հոլիվուդյան աստղերից մեկի», իսկ Los Angeles Times հրատարակչությունը 2003 թվականի սկզբին գրել է, որ Դեշանելը հայտնի է դարձել գլխավոր հերոսի լավագույն ընկերուհու իր «անվրդով, խոցող և առանձնացող խաղի» շնորհիվ։

2002 թվականին Դեշանելը նկարահանվել է «Ֆրեյզեր» սիթքոմում՝ խաղալով Ջենի՝ Ռոզի անենթակա զարմուհու դերը 10-րդ եթերաշրջանի «Kissing Cousin» էպիզոդում։ Միևնույն տարում հայտնվել է «Նոր տղա» ֆիլմում՝ խաղալով գլխավոր հերոսի խմբի կիթառահարի՝ Նորայի դերը։

Մի քանի երկրորդական դերերից հրաժարվելուց հետո Դեշանելը խաղացել է իր առաջին գլխավոր դերը «Բոլոր իսկական աղջիկները» ֆիլմում (2003)։ Սեքսուալ 18-ամյա կույսի՝ Նոելի դերի կատարումն արժանացել է քննադատների հավանությանը, և նա առաջադրվել է «Անկախ ոգի» մրցանակին լավագույն կանացի դերի համար։ Ավելի ուշ՝ 2003 թվականին, Դեշանելը նկարահանվել է «Էլֆ» կատակերգությունում՝ խաղալով ունիվերմագի անվրդով աշխատակցուհու դերը։

2004 թվականին Դեշանելը նկարահանվել է «Խելագար հուղարկավորություն» ֆիլմում, իսկ 2005 թվականին խաղացել է Թրիլանի դերը Դուգլաս Ադամսի գիտաֆանտաստիկ վեպի էկրանավորման մեջ։ Նաև 2005 թվականին «Ապրելով ձմեռ» ֆիլմում խաղացել է գլխավոր հերոսուհու՝ Ռիզ Հոլդենի դերը։ 2006 թվականին Դեշանելը «Սեր և այլ անախորժություններ» ֆիլմում (2006) խաղացել է նևրոզային հարևանուհու՝ Սառա Ջեսիկա Փարքերի դերը։ 2006-2007 թվականներին նա հայտնվել է «Հաշիշ» հեռուստասերիալի չորս էպիզոդներում՝ կատարելով Քեթի՝ Էնդի Բոտվինայի նախկին ընկերուհու դերը։ 2006 թվականի սեպտեմբերին հայտնի է դարձել, որ Դեշանելը Պենելոպա Սֆիրսի «Ջուլիսի ավետարանը» ֆիլմում խաղալու է 1960-ական թվականների երգչուհի Ջենիս Ջոպլինի դերը։ Ֆիլմի նկարահանումների սկիզբը նշանակված էր 2006 թվականին, բայց այն անորոշ ժամանակով հետաձգվել է․ ավելի ուշ ֆիլմի թողարկումը նշանակվել է 2012 թվականին, սակայն 2011 թվականին հրաժարվել են նախագծից։ Դեշանելն արտահայտել է իր հիասթափությունն այդ առիթով՝ նշելով, որ երեք տարի աշխատել է Ջոպլինի երգեցողական ձայնի նմանակման վրա։

2007 թվականին Դեշանելը հայտնվել է երկու մանկական ֆիլմերում՝ «Կամուրջ դեպի Տերաբիթիա», որում խաղացել է Ջեսիի՝ արտասովոր երաժշտության ուսուցչուհու դերը և «Բռնիր ալիքը» անիմացիոն ֆիլմում, որում հնչյունավորել է պինգվին Լենի Ալիկաիին։ Միևնույն տարում խաղացել է Դի Ջիի «Կախարդված թագավորություն» մինի սերիալի գլխավոր հերոսուհու դերը։ Դեշանելը նաև հնչյունավորել է «Players in Pigtails» մանկական գիրքը։ 2008 թվականի ապրիլին նա հնչյունավորել է «Սիմփսոնները» մուլտսերիալի Կլետուսի դստեր՝ Մերիի կերպարը, իսկ հունիսին Մարկ Ուոլբերգի հետ նկարահանվել է Մ․ Նայթա Շյամալանի «Երևույթ» էկոլոգիական թրիլերում։ 2008 թվականին նկարահանվել է «Գիգանտիկ» և «Միշտ ասա «Այո»» (Ջիմ Քերրիի հետ) ֆիլմերում։

2009 թվականին Դեշանելը Ջոզեֆ Գորդոն-Լևիթի հետ միասին նկարահանվել է «Ամռան 500 օր» կատակերգական մելոդրամայում։ Հարաբերությունների զարգացման ու ավարտի մասին այս ֆիլմն արժանացել է լայն գովասանքի և առաջադրվել է «Ոսկե գլոբուս» մրցանակի որպես լավագույն ֆիլմ։ Միևնույն թվականին Դեշանելը կատարել է հյուրային խաղ «Ոսկորներ» սերիալի ամանորյա էպիզոդում։ Առաջին անգամ քրոջ՝ Էմիլիի հետ նկարահանվելով, Զոուին կատարել է Մարգարետ Ուայթսելի՝ բժիշկ Թեմպերանս Բրենանի (Էմիլի) հեռավոր բարեկամուհու դերը։

2011 թվականին Դեշանելը կատարել է Բելլադոննայի դերը «Ձերդ մեծություն» ֆանտաստիկ կատակերգությունում՝ նկարահանվելով Նատալի Փորտմանի և Ջեյմս Ֆրանկոյի հետ։ 2011 թվականի սեպտեմբերից սկսած նկարահանվել է «Նորեկ» սերիալում, որում խաղացած դերի համար առաջադրվել է «Էմմի» և «Ոսկե գլոբուս» մրցանակների։ 2012 թվականի փետրվարի 11-ին եղել է «Շաբաթ երեկոյան ուղիղ եթերում» հեռուստաշոուի հաղորդավարը։

### Ֆիլմերի երաժշտություն

«Նոր տղա» ֆիլմն առաջինն էր, որում Դեշանելը երգ է կատարել։ «Էլֆ» ֆիլմում նա Ուիլ Ֆերրելի հետ միասին ցնցուղի տակ երգել է «Baby, It’s Cold Outside» երգը, ինչպես նաև Լեն Ռեդբոունի հետ երգել է ֆիլմի սաունդթրեքը։ Նրա դաշնամուրային «Bittersuite» ստեղծագործությունը օգտագործվել է «Ապրելով ձմեռ» (2004) ֆիլմում, որում նկարահանվել է Ուիլ Ֆերրելի և Էդ Հարիսի հետ միասին։ Ֆիլմում Դեշանելը նաև կատարել է «My Bonnie Lies over the Ocean» երգը։

«Մի անգամ ներքնակի վրա» (2005) հեռուստամյուզիքլում Դեշանելը կատարել է «An Opening for a Princess», «In a Little While», «Normandy» և «Yesterday I Loved You» երգերը, «Ինչպես վախկոտ Ռոբերտ Ֆորդը սպանեց Ջեսսի Ջեյմսին» (2007) ֆիլմում՝ «A Bird in a Gilded Cage» հին կաբարե երգը։ «Կամուրջ դեպի Տերաբիթիա» ֆիլմում (2007) Դեշանելը դպրոցականների հետ միասին կատարել է «Someday» և «Why Can’t We Be Friends?» երգերը։

«Միշտ ասա «Այո»» ֆիլմում (2008) Դեշանելը ֆիլմում և ֆիլմի սաունդթրեքում կատարել է մի քանի երգ, ինչպես նաև «Munchausen by Proxy» հորինված երաժշտական խմբի երգչուհու դերում Von Iva էլեկտրո-սոուլ-փանկ խմբի հետ միասին կատարել է «Uh-Huh» և «Sweet Ballad» երգերը։

«Ամռան 500 օր» ֆիլմում (2009) Դեշանելը She & Him դուետով երգել է The Smiths խմբի «Please, Please, Please Let Me Get What I Want» երգի քավեր տարբերակը, որը նաև ներառվել է ֆիլմի սաունդթրեքի մեջ։ Նաև կատարել է Նենսի Սինատրայի «Sugar Town» երգի քավեր տարբերակը։ Բացի այդ, «Ամռան 500 օր» ֆիլմի ռեժիսոր Մարկ Ուեբը զբաղվել է She & Him դուետի «Why Do You Let Me Stay Here?» երգի տեսահոլովակի ռեժիսորությամբ։

Դեշանելը Ջեյմս Ֆրանկոյի հետ միասին «Ձերդ մեծություն» ֆիլմում (2011) երգել է «The Greatest Most Beautiful Love Song in All the Land» երգը։ Նա նաև կատարել է մի շարք երգեր Մեթ Ուորդի հետ միասին «Վինի Թուխը և իր ընկերները» մուլտֆիլմի (2011) սաունդթրեքի համար։

### Առանձին երաժշտություն

Զոուի Դեշանելը և Մեթ Ուորդը հանդես են գալիս որպես She & Him
2001 թվականին Դեշանելը դերասանուհի Սամանտա Շելթոնի հետ միասին կազմակերպել է «If All the Stars Were Pretty Babies» ջազ-կաբարե համարը։ Զույգը հանդես է եկել Լոս Անջելեսում։ 2007 թվականի մարտին Դեշանելը մասնակցել է Ջեյսոն Շվարցմանայի Coconut Records խմբի *Nighttiming* ալբոմի «Slowly» և «Ask Her to Dance» երգերի ձայնագրմանը։ 2007 թվականի մայիսին Մեթ Ուորդը, որն ավելի վաղ բեմում հանդես էր գալիս Դեշանելի հետ, հայտնել է, որ արդեն ավարտում է աշխատանքը նրա դեբյուտային ալբոմի վրա, որում ներկայացվելու էին Դեշանելի կողմից գրված երգերը և որտեղ նա հանդես էր գալու որպես համապրոդյուսեր։ Fox-ը հայտնել է, որ Դեշանելը և Ուորդը ձայնագրվում են «She & Him» կեղծանվան տակ։ Նրանց առաջին ալբոմը, որը կոչվում է *Volume One*, թողարկվել է Merge Records-ում 2008 թվականի մարտի 18-ին։

2010 թվականի մարտի 23-ին թողարկվել է նրանց *Volume Two* երկրորդ ալբոմը։ 2010 թվականի գարնանը She & Him դուետը շրջագայել է ԱՄՆ-ով և Եվրոպայով մեկ։ Դեշանելը մասնակցել է «Get On the Road» և «Point Me at Lost Islands» երգերի ձայնագրմանը, իսկ Ուորդը՝ «Held in the Arms of Your Words» և «That Silver Necklace»։

2009 թվականին Դեշանելը ձայնագրել է «The Fabric of My Life» երգը Cotton Incorporated գովազդային գործակալության համար։ Նաև ձայնագրել է Բադդի Հոլլիի «It’s So Easy» երգի քավեր տարբերակը *Listen to Me: Buddy Holly* ալբոմի համար, որը թողարկվել է 2011 թվականի սեպտեմբերի 6-ին։ Մինչ այդ She & Him դուետը ձայնագրել է «Oh Boy» երգը *Rave On Buddy Holly* ալբոմ-հավաքածուի համար, որը թողարկվել է 2011 թվականի հունիսին։

2011 թվականի հոկտեմբերի 25-ին Merge Records-ը թողարկել է She & Him դուետի 12 երգից կազմված ամանորյա *A Very She & Him Christmas* ալբոմը։

Անձնական կյանք
--------------

2009-2012 թվականներին Դեշանելն ամուսնացած է եղել երաժիշտ, «Death Cab for Cutie» և «The Postal Service» խմբերի վոկալիստ Բեն Հիբարդի հետ։

2015 թվականի հունիսի 21-ից Դեշանելն ամուսնացած է պրոդյուսեր Ջեյքոբ Պեչենիկի հետ, որի հետ ամուսնությունից առաջ հանդիպել է 10 ամիս։ Ամուսիններն ունեն երկու երեխա՝ Էլսի Օտտեր Պեչենիկն ու Չարլի Վուլֆ Պեչենիկը։ 2019 թվականի սեպտեմբերի 6-ին հայտնի է դարձել, որ Դեշանելն ու Պեչենիկը չորս տարվա ամուսնական կյանքից հետո բաժանվել են։ 2019 թվականի հոկտեմբերի 15-ին նրանք բաժանման հայտ են ներկայացրել դատարան՝ բաժանման պատճառ նշելով «անհաշտելի տարաձայնությունները»։ Բաժանման տարեթիվը 2019 թվականի հունվարի 9-ն է։

Դեշանելն ալերգիա ունի ձվից, կաթնամթերքից և ցորենի սնձանից և նախկինում հետևել է վեգանական դիետայի։ Սակայն 2010 թվականին «Health» ամսագրին տված հարցազրույցում նա ասել է, որ ստիպված է եղել հրաժարվել դիետայից բժշկական ցուցումների պատճառով։ Վեգանական դիետայից հրաժարվելուց մեկ տարի առաջ Զոուին մասնակցել է «Top Chef Masters» հեռուստաշոուի առաջին եթերաշրջանի ութերորդ էպիզոդին, որում շեֆ խորահարները մրցում էին նրա ընտանիքի և ընկերների համար առանց ձվի, կաթնամթերքի, սոյայի և սնձանի օգտագործման վեգանական լանչի պատրաստման մեջ։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 1998 | ս | Վերոնիկայի սալոնը |  *Veronica's Closet*  | Ելենա |
| 1999 | ֆ | Բժիշկ Մամֆորդ |  *Mumford*  | Նեսա Ուոթկինս |
| 2000 | ֆ | Գրեթե հայտնի |  *Almost Famous*  | Անիտա Միլեր |
| 2001 | ֆ | Մոլագար |  *Manic*  | Թրեյսի |
| 2002 | ֆ | Լավ աղջիկ |  *The Good Girl*  | Շերիլ |
| 2002 | ֆ | Լքվածը |  *Abandon*  | Սամանտա Հարփեր |
| 2002 | ֆ | Մեծ անախորժություններ |  *Big Trouble*  | Ջենի Հերկ |
| 2002 | ֆ | Նոր տղա |  *The New Guy*  | Նորա |
| 2002 | ս | Ֆրեյզեր |  *Frasier*  | Ջեն |
| 2003 | ֆ | Այն ամենն, ինչ մենք անում ենք |  *Whatever We Do*  | Նիկի |
| 2003 | ֆ | Բոլոր իսկական աղջիկները |  *All the Real Girls*  | Նոել |
| 2003 | ֆ | Ավելի լավ է պետք լինել սպանության համար, քան ընդհանրապես պետք չլինել |  *It’s Better to be Wanted for Murder Than Not to be Wanted at All*  | բենզալցակայիանի աղջիկ |
| 2003 | ֆ | Տան փնտրտուքներ |  *House Hunting*  | Քրիստի |
| 2003 | ֆ | Էլֆ |  *Elf*  | Ջովի |
| 2004 | ս | Գովերգում |  *Cracking Up*  | Հեյդի |
| 2004 | ֆ | Խելագար հուղարկավորություն |  *Eulogy*  | Քեյթ Քոլինզ |
| 2005 | մֆ | Ամերիկացի հայրիկ |  *American Dad!*  | Стриптизерша Конфетка / Ֆրանսուհի սպասուհի (հնչյունավորում) |
| 2005 | ֆ | Ապրելով ձմեռ |  *Winter Passing*  | Ռիզ Հոլդեն |
| 2005 | ֆ | Մի անգամ ներքնակի վրա |  *Once Upon a Mattress*  | Լեդի Լարկին |
| 2006 | ֆ | Սեր և այլ անախորժություններ |  *Failure to Launch*  | Կիտ |
| 2006 | ֆ | Ապրիր ազատ, կամ մահացիր |  *Live Free or Die*  | Շերիլ |
| 2007 | ֆ | Լավ կյանք |  *The Good Life*  | Ֆրենսիս |
| 2007 | ֆ | Հաջողության հետևից |  *The Go-Getter*  | Քեյթ |
| 2007 | ֆ | Կամուրջ դեպի Տերաբիթիա |  *Bridge to Terabithia*  | օրիօրդ Էդմոնս |
| 2007 | մֆ | Բռնիր ալիքը |  *Surf’s Up*  | Լենի Ալիկաի (հնչյունավորում) |
| 2007 | ֆ | Ինչպես վախկոտ Ռոբերտ Ֆորդը սպանեց Ջեսսի Ջեյմսին |  *The Assassination of Jesse James by the Coward Robert Ford*  | Դորոտի Էվանս |
| 2007 | ս | Կախարդված թագավորություն |  *Tin Man*  | Դի Ջի |
| 2008 | ֆ | Գիգանտիկ |  *Gigantic*  | Հարիեթ |
| 2008-2013 | մս | Սիմփսոնները |  *The Simpsons*  | Մերի (հնչյունավորում) |
| 2008 | ֆ | Երևույթ |  *The Happening*  | Ալմա Մուր |
| 2008 | ֆ | Միշտ ասա «Այո» |  *Yes Man*  | Էլիսոն |
| 2009 | ֆ | Ամռան 500 օր |  *(500) Days of Summer*  | Սամեր Ֆին |
| 2009 | ս | Ոսկորներ |  *Bones*  | Մարգարետ Ույթսել |
| 2011 | ֆ | Ձերդ մեծություն |  *Your Highness*  | Բելլադոննա |
| 2011-2017 | ս | Նորեկ |  *New Girl*  | Ջեսիկա Դեյ |
| 2015 | ֆ | Ռոքն արևելքում | *Rock the Kasbah* | Ռոնի |
| 2016 | ս | Բրուքլին 9-9 |  *Brooklyn 9-9*  | Ջեսիկա դեյ |

Սկավառակագրություն
------------------

### Սաունդթրեքեր

* 2003: «Baby, It’s Cold Outside» Լեոն Բեդբոունի հետ միասին «Էլֆ» ֆիլմի համար
* 2005: «In a Little While» с Մեթյու Մորիսոնի հետ միասին «Մի անգամ ներքնակի վրա» ֆիլմի համար
* 2008: չորս երգ «Von Iva» խմբի հետ «Միշտ ասա «Այո»» ֆիլմի համար հորինված «Munchausen By Proxy» խմբի կատարմամբ
* 2009: «Sugar Town» «Ամռան 500 օր» ֆիլմի համար
* 2011: հինգ երգ «Վինի Թուխը և իր ընկերները» ֆիլմի համար
* 2011: «The Greatest Most Beautiful Love Song in All the Land» Ջեյմս Ֆրանկոյի հետ «Ձերդ մեծություն» ֆիլմի համար

### Մասնակցություն այն ալբոմներում

* 2008: *Acid Tongue*
* 2009: *Hold Time*
* 2010: *The Place We Ran From*
* 2011: *Listen to Me: Buddy Holly*

### She & Him

Հիմնական հոդված՝ She & Him
Студийные альбомы
* 2008: *Volume One*
* 2010: *Volume Two*
* 2011: *A Very She and Him Christmas*
* 2013: *Volume 3*

Սինգլներ
* «Why Do You Let Me Stay Here?»
* «Have Yourself a Merry Little Christmas»
* «In the Sun»
* «Thieves»
* «Never Wanted Your Love»

Սաունդթրեքեր
* 2009: «I Put A Spell On You» в «Sweetheart» (Starbucks' CD)
* 2007: «When I Get To The Border»
* 2009: «Please, Please, Please, Let Me Get What I Want»

Ծանոթագրություններ
------------------

1. 1 2  Discogs — 2000.
2. 1 2  GeneaStar
3. ↑  Douthat, Ross (August 24, 2009). «True Love» in *National Review*, 61 (15):50.
4. ↑  Shafrir, Doree (2009 թ․ հուլիսի 20). «Indie Dream Girls». The Daily Beast. Վերցված է 2012 թ․ փետրվարի 10-ին.
5. ↑  Alter, Ethan (1011 թ․ սեպտեմբերի 19). «New Girl: Zooey Deschanel Talks Music, Motivation, and Manic Pixie Dream Girls». Television Without Pity. Արխիվացված է օրիգինալից 2012 թ․ մարտի 19-ին. Վերցված է 2012 թ․ փետրվարի 10-ին.
6. ↑  DiCrescenzo, Brent (2010 թ․ մայիսի 5). «That's What She Said». TimeOut Chicago. Վերցված է 2010 թ․ հոկտեմբերի 14-ին.
7. ↑  «What Are You Doing New Years Eve?». YouTube. 2011 թ․ դեկտեմբերի 28. Վերցված է 2012 թ․ փետրվարի 10-ին.
8. ↑  Powell, Kimberly. «Interesting Ancestors of Emily & Zooey Deschanel». Genealogy.about.com. Արխիվացված է օրիգինալից 2013 թ․ մայիսի 10-ին. Վերցված է 2012 թ․ հոկտեմբերի 28-ին.
9. 1 2 3 4  Olsen, Mark (2003 թ․ փետրվարի 16). «A scene stealer steps off the sidelines». Los Angeles Times. Վերցված է 2010 թ․ դեկտեմբերի 10-ին.
10. ↑  «Q&A: Emily Deschanel on Playing a 'Perfect' Catholic Lesbian | NextMovie». Արխիվացված է օրիգինալից 2013 թ․ սեպտեմբերի 21-ին. Վերցված է 2013 թ․ մայիսի 2-ին.
11. 1 2 3 4  De Vries, Hilary (2002 թ․ սեպտեմբերի 15). «A Night Out With Zooey Deschanel; Now, Life Is a Cabaret». The New York Times. Վերցված է 2007 թ․ դեկտեմբերի 1-ին.
12. 1 2  O'Hearn, Amber (2003 թ․ փետրվարի 23). «From A to Zooey». Boston Globe. Վերցված է 2007 թ․ դեկտեմբերի 1-ին.
13. ↑  «Nerdist Podcast 97: Zooey Daschanel». Nerdist. 2011. Արխիվացված է օրիգինալից 2012 թ․ հունիսի 25-ին. Վերցված է 2012 թ․ փետրվարի 10-ին.
14. ↑  «Almost Famous — Movie Reviews, Trailers, Pictures — Rotten Tomatoes». Rotten Tomatoes<!. Վերցված է 2009 թ․ հուլիսի 17-ին.
15. ↑  «Awards for Zooey Deschanel». Internet Movie Database. Վերցված է 2012 թ․ փետրվարի 10-ին.
16. ↑  Schwartz, Missy (2006 թ․ օգոստոսի 18). «*Talledega Nights* is a return to the top for Will Ferrell1 | Will Ferrell | Movie News | Movies | Entertainment Weekly». *Entertainment Weekly*. Արխիվացված է օրիգինալից 2012 թ․ հունիսի 1-ին. Վերցված է 2009 թ․ հուլիսի 17-ին.
17. ↑  Fleming, Michael (2006 թ․ սեպտեմբերի 18). «Wheels turning on Spheeris' Joplin bio: Deschanel takes 'Janis' role». Variety. Արխիվացված է օրիգինալից 2012 թ․ հունիսի 1-ին. Վերցված է 2007 թ․ դեկտեմբերի 1-ին.
18. ↑  Adler, Shawn. «Zooey Deschanel Says Janis Joplin Biopic Is 'On Hold' — For Now». MTV News. Արխիվացված է օրիգինալից 2012 թ․ հունիսի 1-ին. Վերցված է 2007 թ․ մարտի 20-ին.
19. ↑  «Gospel According to Janis (2012) – Synopsis». Արխիվացված է օրիգինալից 2012 թ․ հունիսի 1-ին.
20. ↑  «Zooey Deschanel's Dreams Of Playing Janis Joplin Are Over». StarPulse.com. 2011 թ․ հոկտեմբերի 10. Արխիվացված է օրիգինալից 2013 թ․ մայիսի 10-ին.
21. ↑  "". «Players in Pigtails – Weston Woods». YouTube. Վերցված է 2010 թ․ հոկտեմբերի 14-ին. `{{cite web}}`: `|author=` has numeric name (օգնություն)
22. ↑  «Fox Flash». Fox Flash. 2009 թ․ մայիսի 15. Արխիվացված է օրիգինալից 2012 թ․ հունիսի 25-ին. Վերցված է 2009 թ․ հուլիսի 17-ին.
23. ↑  «Von Iva: Yes Women». SuicideGirls.com. 2008 թ․ դեկտեմբերի 8. Վերցված է 2008 թ․ դեկտեմբերի 9-ին.
24. ↑  «Zooey Deschanel Is... Hooked On A Feeling». Moving Pictures magazine. Summer 2009. Արխիվացված է օրիգինալից 2009 թ․ օգոստոսի 30-ին. Վերցված է 2009 թ․ հունիսի 27-ին. `{{cite web}}`: Invalid `|url-status=circular-redirect` (օգնություն)
25. ↑  «2009 Golden Globe Awards». Արխիվացված է օրիգինալից 2012 թ․ մայիսի 6-ին. Վերցված է 2010 թ․ փետրվարի 19-ին.
26. ↑  «Bones:Zooey Deschanel Spoiler». Searchingbones. 2009 թ․ հոկտեմբերի 25. Արխիվացված է օրիգինալից 2012 թ․ հունիսի 1-ին. Վերցված է 2009 թ․ սեպտեմբերի 25-ին.
27. ↑  «Zooey Deschanel set for 'Highness'(չաշխատող հղում) [[Կատեգորիա:Չաշխատող արտաքին հղում պարունակող հոդվածներ|Զոուի Դեշանել]]». Արխիվացված է օրիգինալից 2009 թ․ հուլիսի 14-ին. Վերցված է 2009 թ․ օգոստոսի 23-ին. `{{cite web}}`: URL–wikilink conflict (օգնություն); line feed character in `|title=` at position 117 (օգնություն)
28. ↑  «Fox picks up comedy pilot New Girl to series». Արխիվացված է օրիգինալից 2012 թ․ հունիսի 1-ին. Վերցված է 2011 թ․ մայիսի 11-ին.
29. ↑  «Zooey Deschanel Pens Theme Song for Her Fox Sitcom». Billboard.com. Վերցված է 2012 թ․ հոկտեմբերի 28-ին.
30. ↑  «STYLE; The Standard-Bearers». The New York Times. 2003. Արխիվացված է օրիգինալից 2012 թ․ հունիսի 1-ին. Վերցված է 2007 թ․ դեկտեմբերի 1-ին.
31. ↑  «Interview: M. Ward». The Onion A. V. Club. Արխիվացված է օրիգինալից 2012 թ․ հունիսի 1-ին. Վերցված է 2007 թ․ դեկտեմբերի 1-ին.
32. ↑  «AOL Music Interview, July 2008». Music.aol.ca. 2009 թ․ մարտի 24. Արխիվացված է օրիգինալից 2012 թ․ հունիսի 1-ին. Վերցված է 2009 թ․ հուլիսի 17-ին. `{{cite web}}`: Invalid `|url-status=200` (օգնություն)
33. ↑  «Rock & Roll Daily: Eminem Was Hospitalized With Pneumonia, Britney Spears: Possibly Schizophrenic, Bun B and Black Keys Join SXSW Lineup and More». Rolling Stone. 2008 թ․ հունվարի 8. Արխիվացված է օրիգինալից 2008 թ․ մարտի 6-ին. Վերցված է 2008 թ․ հունվարի 15-ին. `{{cite web}}`: Invalid `|url-status=404` (օգնություն)
34. ↑  Volume One. «Volume One: She & Him,M. Ward,Zooey Deschanel: Music». Amazon.com. Արխիվացված է օրիգինալից 2013 թ․ մայիսի 10-ին. Վերցված է 2012 թ․ հոկտեմբերի 28-ին.
35. ↑  «She & Him Announce Volume Two». Pitchfork. Արխիվացված է օրիգինալից 2009 թ․ դեկտեմբերի 12-ին. Վերցված է 2010 թ․ ապրիլի 14-ին. `{{cite web}}`: Invalid `|url-status=404` (օգնություն)
36. ↑  She & Him
37. ↑  Cotton Incorporated (2009 թ․ ապրիլի 7). «Straight Up Nostalgia With A Twist, "The Fabric of My Life" Campaign Blends Familiar Music with Modern Fashion». Cottoninc.com. Արխիվացված է օրիգինալից 2012 թ․ հունիսի 1-ին. Վերցված է 2011 թ․ սեպտեմբերի 15-ին.
38. ↑  Fitzmaurice, Larry (2011 թ․ սեպտեմբերի 8). «She & Him Reveal Christmas Album | News». Pitchfork. Արխիվացված է օրիգինալից 2011 թ․ նոյեմբերի 30-ին. Վերցված է 2011 թ․ սեպտեմբերի 15-ին. `{{cite web}}`: Invalid `|url-status=404` (օգնություն)
39. ↑  «Zooey Deschanel gets married». 2009 թ․ սեպտեմբերի 20. Արխիվացված է օրիգինալից 2012 թ․ փետրվարի 9-ին. Վերցված է 2009 թ․ հոկտեմբերի 24-ին.
40. ↑  Allison Corneau, Sierra Marquina (2015 թ․ օգոստոսի 3). «New Girl's New Baby! Zooey Deschanel Gives Birth, Plus Secretly Weds!». Us Weekly. Վերցված է 2016 թ․ հուլիսի 15-ին.
41. ↑  Зоуи Дешанель и Джейкоб Печеник помолвлены
42. ↑  «Зои Дешанель родила ребенка и тайно вышла замуж».
43. ↑  Zooey Deschanel and Jacob Pechenik Split After 4 Years of Marriage: We're 'Better Off as Friends'
44. ↑  Zooey Deschanel's Estranged Husband Jacob Pechenik Files for Divorce
45. ↑  «Zooey Deschanel – Time Out New York». Newyork.timeout.com. 2007 թ․ դեկտեմբերի 5. Արխիվացված է օրիգինալից 2012 թ․ հունիսի 25-ին. Վերցված է 2010 թ․ ապրիլի 14-ին.
46. ↑  «Zooey Deschanel Veganizes Top Chef Masters Next Week "Crushable». Bravofan.com. 2009 թ․ հուլիսի 31. Արխիվացված է օրիգինալից 2012 թ․ հունիսի 1-ին. Վերցված է 2010 թ․ ապրիլի 14-ին.
47. ↑  «Zooey Deschanel: Making the Healthy Life Rock — Healthy Living — Health.com». Living.health.com. Արխիվացված է օրիգինալից 2012 թ․ հունիսի 1-ին. Վերցված է 2010 թ․ ապրիլի 14-ին.
48. ↑  «Top Chef Masters – Videos – A Few Dietary Restrictions | Bravo TV Official Site». Bravotv.com. Արխիվացված է օրիգինալից 2012 թ․ հունիսի 1-ին. Վերցված է 2010 թ․ ապրիլի 14-ին.
49. ↑  «:: The Playlist ::: Zooey Deschanel Forms Fictional Band, Munchausen By Proxy For Jim Carrey's 'Yes Man'». Theplaylist.blogspot.com. 2008 թ․ օգոստոսի 22. Արխիվացված է օրիգինալից 2012 թ․ հունիսի 1-ին. Վերցված է 2010 թ․ ապրիլի 14-ին.
50. ↑  «Zooey Deschanel Does Synth Pop For The New Jim Carrey Flick». Stereogum. 2008 թ․ դեկտեմբերի 10. Արխիվացված է օրիգինալից 2012 թ․ հունիսի 1-ին. Վերցված է 2010 թ․ ապրիլի 14-ին.
51. ↑  Hasty, Katie (2008 թ․ հունվարի 31). «Ward Helps Deschanel Find Her Voice». Billboard.
52. ↑  «Merge Records». Merge Records. 2009 թ․ դեկտեմբերի 8. Արխիվացված է օրիգինալից 2012 թ․ հունիսի 1-ին. Վերցված է 2010 թ․ ապրիլի 14-ին.

Արտաքին հղումներ
----------------

* Զոուի Դեշանել Internet Movie Database կայքում
* Զոուի ԴեշանելԹվիթթերում
* Զոուի Դեշանել Ֆեյսբուքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Զոուի Դեշանել» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · Last.fm · Spotify |
|  |
| Թեմատիկ կայքեր | AllMovie · Allmusic · AlloCiné · ČSFD · Դանիական ազգային ֆիլմագրություն · Discogs · Internet Movie Database · ԿինոՊոիսկ · Metacritic · MusicBrainz · Rotten Tomatoes · WikiTree |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 5020111 · BNC: a11863146 · BNE: XX1645984 · BNF: 145115608 · CONOR: 39626083 · GND: 141502177 · ISNI: 0000000079892662 · LCCN: no2003110619 · NKC: pna2006334498 · NLA: 41303221 · NLP: a0000003000132 · NTA: 314441263 · NUKAT: n2012108058 · SUDOC: 142286559 · VIAF: 31694840 · WorldCat VIAF: 31694840 |

 |

 |